**Vides konsultatīvās padomes**

**(VKP) sēdes**

PROTOKOLS

**plkst. 15:00**

 **(attālinātā sēde)**

**Par Nacionālo enerģētikas un klimata plānu (NEKP) 2021.-2030. gadam un tā pilnveidošanas iespējām pēc apstiprināšanas MK. Turpmākie soļi Stratēģiskā ietekmes uz vidi novērtējuma aktualizācijai. Nepieciešamās rīcības ZIZIMM sektora emisiju mazināšanai.**

*Līga Kurevska, Klimata un enerģētikas ministrijas valsts sekretāre;*

*Einārs Mednis, Zemkopības ministrijas Lauksaimniecības departamenta, Lauksaimniecības ilgtspējīgas attīstības nodaļas vecākais eksperts;*

**15:55 – 16:40**

**Par dzeramā ūdens ieguvi lielos apjomos, par Liepājas dzeramā ūdens termināli un ūdens eksportu, tā iespējamo ietekmi uz Latvijas dzeramā ūdens resursiem un kvalitāti nākotnē -** tikšanās ar Valsts vides dienesta un SIA “Liepājas ūdens” pārstāvjiem.

*Laura Anteina, Valsts vides dienesta Ģenerāldirektora vietniece stratēģiskās attīstības un kontroles jautājumos un Armands Veliks Atļauju pārvaldes direktora vietnieks;*

*Andis Dejus, SIA “Liepājas ūdens” valdes priekšsēdētājs un tehniskais direktors Uldis Ķepals;*

*Aicināti arī LVĢMC pārstāvji;*

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Andis Liepa,** nodibinājums “Ķemeru Nacionālā parka fonds”;
3. **Anete Pošiva Bunkovska**, nodibinājums “Latvijas Botāniķu biedrība”
4. **Dace Āriņa**, biedrība “Latvijas Atkritumu saimniecības asociācija”;
5. **Juris Jātnieks,** nodibinājums “Teiču dabas fonds”;
6. **Kristīna Veidemane,** biedrība “Baltijas vides forums”
7. **Lelde Eņģele,** nodibinājums „Latvijas Dabas fonds”;
8. **Valts Vilnītis,** biedrība „Latvijas Vides pārvaldības asociācija”
9. **Viesturs Ķerus**, Latvijas Ornitoloģijas biedrība
10. **Valters Kinna,** Zaļā brīvība
11. **Jānis Rozītis, Pasaules dabas fonds**
12. **Liene Kņaze,**

**Citi pārstāvji:**

Līga Kurevska,KEM

Adris Dejus, SIA “Liepājas ūdens”

Aija Timofejeva, KEM

Laura Anteina, Valsts vides dienests

Armands Veliks, Valsts vides dienests.

Valdis Feldbergs, SIA “Enviroprojekts”

Kristīne Sirmā, ZM,

Dace Arāja, ZM

Vineta Maskava, VPVB

Einārs Mednis, ZM

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Par Nacionālo enerģētikas un klimata plānu (NEKP) 2021.-2030. gadam un tā pilnveidošanas iespējām pēc apstiprināšanas MK. Turpmākie soļi Stratēģiskā ietekmes uz vidi novērtējuma aktualizācijai. Nepieciešamās rīcības ZIZIMM sektora emisiju mazināšanai.**

Juris Jātnieks norādīja, ka NEKP ir komplekss plānošanas dokuments, kura ieviešanai nepieciešama citu politiku stingra ieviešana.

Šajā procesā ir bijusi arī daļēja sabiedrības iesaiste. Bet šobrīd MK ir apstiprinājis plānošanas dokumentu NEKP, bet plānošanas dokumentu apstiprināšana ir iespēja tikai tad, ka pabeigts SIVN, arī veikta vides pārskata sabiedriskā apspriešana. Sabiedriskajā apspriešanā ir izteikti daudz iebildumi un tādēļ šodienas sēdē jautājums, kā virzīsimies tālāk.



Līga Kurevska informēja, ka centrālais mērķis, kas attiecās uz klimatu un enerģētiku un NEKP ir SEG samazinājums. Katrā no nozarēm būs cita pieeja. Lielākie piesārņotāji vai fokusē esošās nozares ir transports, lauksaimniecība. Katra nozare var gan emitēt emisijas, gan emitēt. NEKP izstrāde sadalīta 3 ciklos. 2050. gada mērķis ir skaidrs – klimata neitralitāte. Emisijas un piesaistes ir vienādas. Pirmais plānošanas posms ir 2021 -2030. g.

NEKP izstrādātā versija ir apstiprināta MK. Bet MK pievienotajā rīkojumā ir rinda papildus uzdevumi. NEKP ir veids, kā informējam EK, ka cenšamies virzīties pretī klimata neitralitātei. NEKP neveido jaunas politikas, tas ir apkopojošs dokuments. NEKP ir solis pretī horizontālajai nozaru koordinācijai, identificētais finansējums – 30%, rīks nozaru ministrijām veicināt publiskā un privātā finansējuma piesaisti.

Atjaunotā NEKP izstrādes process – pēdējā skaņošanas procesā saņemti divi veida iebildumi tehniskos saturiskos, kas atbilst NEKP tvērumam centāmies maksimāli ņemt vērā, to versiju, kas iesniegta EK. Tos, kas pārsniedz NEKP tvērumu ir saistīti un ir jāapstrādā, šobrīd šķirojam pa darba grupām. Un tie tiks iedoti kā bāze, lai mūsu darba grupas varētu izstrādāt. Tiek gatavoti tematiskajām NEKP darba grupām mājas darbus un grupām sasaukties ne vēlāk kā septembrī. SIVN procesam diemžēl nevarēs iedot precīzu laika līniju, tikšanās ar izstrādātājiem vēl plānojas. Bet informācija tiks nosūtīta, kā notiks šī sabiedriskā apspriešana. Socekonomiskais novērtējums, šo procesu vadīs EM, aicināti NVO un sociālie partneri. Oktobrī precizēs pasākumus vai pavadošos aprakstus, saskaņā ar to, kas tiks saņemts no darba grupām.

Olga Trasuna norādīja, ka cik zināms Lietuva un Igaunija ir nolēmusi pabeigt SIVN integrēt izmaiņas un tad iesniegt aktualizēto NEKP EK. Uz doto brīdi EK uzskata, ka Latvija ir iesniegusi gala versiju NEKP, nevis sagatavotu dokumenta projektu. Vai pieļaujama iespēja, ka Latvija līdz decembra beigām iesniedz vēl aktuālo versiju?

Līga Kurevska norādīja, ka iesniegšanas termiņš īsti nav izvēles iespēja un valstis, kas neiesniedz riskē ar sankcijām. Ir notikušas sarunas ar EK par iespēju iesniegt precizējumus.

Kristīna Veidemane jautāja, vai tiešām ir bijis tiesiski un likumīgi, izdot MK rīkojumu, ja šim nacionālajam dokumentam nav izieta SIVN procedūra?

Līga Kurevska piebilda, ka IVN birojs ir par šo lietas kursā, ideālā variantā neizvēlētos šādu risinājumu. NEKP ir nedaudz netipisks dokuments (neiet runa par pirmreizējo NEKP, kam tika veikts SIVN), ievērojot labu pārvaldību, noteikti tas jāveic atkārtoti.

Jānis Rozītis jautāja, kāda būs nozīme NEKP decembra versijai un kas būs tieši politiskais virzītājs šāda plāna apstiprināšanai?

Līga Kurevska norādīja, ka NEKP tiks iesniegts paredzētajā laikā un dokuments noteikti nonāks valdībā uz apstiprināšanu. NEKP, kas tiks pēdējā versija apstiprināta Latvijā, būs saistoša mums.

Alvis Birkovs jautāja, kas notiks ar Latvijas iekšējiem ūdeņiem, tie netiek pārvaldīti un apsaimniekoti, izņemot publiskos ūdeņus.

Līga Kurevska atbildēja, ka tiek veidota ūdeņu ceļu karte, kas palīdzētu strādāt ar ūdeņu kvalitāti, NEKP neskar ūdeņus, jo tie nav vieni no lielajiem piesārņotājiem, NEKP ir par tautsaimniecības transformāciju.



Dace Arāja informēja, ka sākot tieši ar ZIZIMM daļu jeb zemes sektoru ir attiecināms uz lauksaimniecību un arī uz mežsaimniecību, kas ir viens no sarežģītākajiem tieši no emisiju samazināšanas viedokļa, ņemot vērā, kas tas ir saistīts ar dabas procesiem.

SEG emisijas tiek uzskaitītas no tādām zemes kategorijām kā aramzemes, meži, zālāji, mitrāji. Balstoties uz zinātnieku pētījumiem par efektīvākajiem veidiem klimata mērķu sasniegšanā skatoties gan klimata, gan no socekonomiskajiem apstākļiem, kas nav mazāk svarīgi ir sagatavots mērķu scenārijs jeb pasākumu kopums, kur ieviešanas rezultātā Latvija varētu sasniegt izvirzīto ZIZIMM sektora mērķi.

Pasākumi lielāko daļu ir saistīti ar mazvērtīgo augšņu vai lauksaimniecības zemju apmežošanu, kas ir viens no efektīvākajiem veidiem, kā sasniegt mērķus.
Attiecībā uz mežsaimniecības sektoru ir izstrādāts pasākumu kopums, kas veicina CO2 piesaisti.

Nav vēl pieņemta oglekļa sertifikācijas sistēma, tā šobrīd ir izstrādes stadijā ES, šobrīd darbojās privātās shēmas Latvijā, kas dos papildus ienākumu sistēmas, īstenot dažādos klimata pasākumus.

Attiecībā uz lauksaimniecību ne ETS emisijām, kas ir citā emisiju uzskaites blokā, ir šeit paredzēta virkne dažādu pasākumu ar dažādām finanšu iespējām.

1. **Par dzeramā ūdens ieguvi lielos apjomos, par Liepājas dzeramā ūdens termināli un ūdens eksportu, tā iespējamo ietekmi uz Latvijas dzeramā ūdens resursiem un kvalitāti nākotnē.**

Andis Dejus informēja, ka jādomā mēs esam “zaļi” ne tikai domās, bet arī darbos un dzeram ūdeni no krāna nevis plastmasas pudelēm.

2020. gadā pie Liepājas ūdens vērsās klients ar lūgumu un vēlmi, iegādāties 300 tūkstošus kubikmetrus ūdens un, ka šis apjoms varētu palielināties līdz 3 milj. gadā. Liepājas ūdens izvērtējis visus šos ciparus, un ņemot vērā, ka ūdens patēriņš ir mazinājies, tika izskatīts šis variants, tika izdoti tehniskie noteikumi šim konkrētajam klientam, kurš šo ūdeni vēlējās iegādāties. Šo gadu laikā klients ir veicis dažādas darbības par ko ir klienta atbildība, Liepājas ūdens atbildība- piegādāt ūdeni klientam, kurš to vēlās. Un nekādā gadījumā nav nekāda klientu šķirošana. Ja notiktu aizvirzīšanās uz šiem 3 milj. gadā tas būtu puse no tā, ko patērējam Liepājas pilsēta pašreiz.

Šobrīd situācija ir sekojoša – objekts nav nodots ekspluatācijā, tiek gatavots līgums par ūdens piegādi. Un šis klients nedrīkst ietekmēt visus pārējos Liepājas ūdens patērētājus.

Laura Anteina piebilda, ka jau ir tuvu tam, lai šī konkrētā būve tiktu nodota ekspluatācijā, VVD ir devis pozitīvu atzinumu par būves gatavību nodošanai ekspluatācijā. Šāds ir pirmais tāda veida projekts par ūdens eksportu uz citām valstīm, otrs tāds projekts tiek plānots Ventspilī. Šeit ir runa par ūdens resursu lietošanas atļaujām un netiek vērtēta kā piesārņojošā darbība. Kā tika noteikts pieļaujamais apjoms tas būtu vairāk LVĢMC pārziņā, kas veido komisiju un kas tālāk jau izvērtē. Iecere ar VVD tika skaņota 2021. gadā, kad tika veikts SIVN sākotnējais un nebija nepieciešamība veikt lielo IVN. Tika izvirzīti vairāki nosacījumi klientam uz tālāko procesu, ņemot vērā, ka konkrētajā vietā tika konstatēti atsevišķi aizsargājamie biotopi.

Tad sekoja arī tehnisko noteikumu izsniegšana jau pašas ēkas būvniecībai, ņemot vērā konkrēto atrašanās vietu Karaostas teritoriju. Izbūvētas ūdens krātuves – tvertne ūdens izglabāšanai.

Kristīna Veidemane piebilda, ka ir paskatījusies Ventas baseina apsaimniekošanas plānu, šī ir viena no teritorijām, kas tiek atzīta kā riska teritorija. Vai VVD ir bijusi saruna ar LVĢMC, ka šajā plānā teritorija ir atzīta kā riska ūdens objekts?

Armands Veliks atbildēja, ka VVD ir par šo lietas kursā un veicot SIVN tas tika pieminēts, izpētot materiālus, kas mūsu rīcībā gadā var iegūt 11, 8 milj. kubus ūdens gadā.

**Nākamā VKP sēde – 21.augustā**

VKP sēdes protokoliste /Ilze Trušinska/

VKP sēdes vadītājs /Juris Jātnieks/